Dagis sungsung

Deng dagis sungsung (Guinea pig o cavy king Ingles) rodent (kamaganak da reng dagis) lang kayanib king familiang Caviidae ampo king genus a Cavia. Lipat ning karelang lagyu, e la ibat China (“sungsung”) deti.  E la murin ibat Guinea, at e ro malapit a kamaganak deng babi. Menibat la reti king kabundukan ning Andes king Mawling America (South America).  Agyang e no mayayakit king ilang (“in the wild”), atin la pa muring kamaganak a species deti a mabibye kareng madikut a patag ampong plateau (matas a patag) ning labwad a ita.  

Maulaga ing papil ning dagis sungsung king cultura dang balen deng tubung grupu (indigenous groups) ning Mawling America, anting metung a pikukwanan pamangan ampong gagamitan king tradiciunal a pamanulu ampo karang ceromonias a pang-relihiun .

Kareng sociedad ning Albugan (Western societies), sinikat ya ing dagis sungsung antimong metung a sese manibat anyang dela re deng negocianting ibat Europa kanitang kalabing-anam (16th) a siglu. Uling matunud la reti, at malugud kareng tatalan ampong papakan karela, at malagwa lang sesen, angga ngeni, dakal la pa reng mahilig manyese kareti. Ating aguman (organizaciun) a mitatag king mabilug a yatu para king pamanyese kareti para kareng ligligan (competitive breeding). Dakal lang uring (variety) dagis sungsung, a myayaliwa kule ampong itsura, deng sesesen da reng propesional a magparakal kareti.

Lon la murin deti
British Cavy Council
Peter Gurney
Save the Newchurch Guinea Pigs

Footnote

Pikwanan

Suglung palwal

Australian National Cavy Council Inc 
ACBA - American Cavy Breeders' Association
Guinea Pigs Club
Laboratory Guinea Pig
Domestic Guinea Pig Genome Project page at GenBank

Animals kept as pets
Fauna of Peru
Bolivian cuisine
Guinea pigs
Domesticated animals
Ecuadorian cuisine
Meat
Model organisms
Peruvian cuisine
Pet rodents